cyanic-selkie/wikianc huggingface dataset:
Naujene (stacija)
Vēsture
Stacija atklāta 1866. gadā, reizē ar Daugavpils—Vitebskas līnijas uzbūvēšanu. Sākumā saukta par Jozefovas staciju (pēc tuvumā esošā ciema), 1920. gadā — par Jezupovu; tagadējais nosaukums kopš 1925. gada. Dažos padomju laika vilcienu sarakstos dēvēta par Naujieni. Agrāk pastāvējusi savienojošā līnija no Naujenes uz Zaļumu staciju.
Avogadro likums
Avogadro likums ir viens no ideālās gāzes pamatlikumiem. Tas apgalvo, ka dažādām gāzēm vienādos tilpumos V, spiedienos p un temperatūrās T ir vienāds molekulu skaits. Saskaņā ar šo likumu, normālos apstākļos (760 mm Hg, 0 °C) viens kilomols ideālas gāzes aizņem 22,4136 m3.
Likums nosaukts Amedeo Avogadro vārdā, kas 1811. gadā izvirzīja hipotēzi, ka divi vienāda tilpuma, temperatūras un spiediena ideālās gāzes paraugi satur vienādu molekulu skaitu.
Avogadro likums kopā ar Boila—Mariota, Šarla un Gē-Lisaka likumu kopā veido ideālās gāzes likumu.
Vienādojums
Matemātiskais Avogadro likuma pieraksts ir šāds:
kur:
Uzbrukums Čerņihivas civiliedzīvotājiem
2022. gada 16. martā saskaņā ar ASV vēstniecības Kijivā sniegto informāciju Krievijas uzbrukumā Čerņihivā, Ukrainā, tika nogalināti vismaz desmit civiliedzīvotāji, kuri gaidīja rindā pēc maizes. Vēlāk tika ziņots, ka bojāgājušo skaits pieaudzis līdz 13 cilvēkiem un vēlāk atkal līdz 14 cilvēkiem.
Priekšvēsture
Ukrainas pilsēta Čerņihiva ir piedzīvojusi Krievijas spēku uzbrukumus kopš 2022. gada 24. februāra, dienas, kad sākās Krievijas iebrukums Ukrainā. Kaujas pie Čerņihivas radījušas smagus civiliedzīvotāju zaudējumus. 3. martā pilsēta cieta sprādzienā, kurā gāja bojā 47 cilvēki. Krievijas ģenerālmajors Andrejs Suhovetskis, toreizējais 41. Apvienotās ieroču armijas komandiera vietnieks, tika nogalināts 4. martā, nākamajā dienā pēc bombardēšanas, kļūstot par pirmo Krievijas ģenerāli, kas gāja bojā 2022. gada Krievijas iebrukuma laikā. 10. martā pilsēta iekļuva aplenkumā, kas ilga līdz 31. martam, kad Ukrainas spēkiem izdevās atcelt pilsētas ielenkumu.
Turpinoties kaujām, Čerņihivā gāja bojā vairāk civiliedzīvotāju. 16. martā Čerņihivas apgabala gubernators Vjačeslavs Čauss ziņoja, ka Krievijas uzbrukumos Čerņihivai šajā dienā vien tika nogalināti 53 cilvēki.
Uzbrukums
Par notikumu ziņoja V. Čauss, kā arī ASV vēstniecība Kijivā. Ukrainas televīzijā V. Čauss sacīja, ka uzbrukums, ko viņš raksturoja kā sprādzienu, nav "pirmais šāda veida šāviņš, ne arī pirmās ienaidnieka apšaudes pret civiliedzīvotājiem". Kamēr V. Čauss sacīja, ka uzbrukums bija gaisa trieciens, ASV vēstniecība paziņoja, ka cilvēki ir "nošauti un nogalināti". Sākotnēji tika ziņots, ka negadījumā gājuši bojā 10 cilvēki. Tomēr vēlāk bojāgājušo skaits pieauga līdz 13 cilvēkiem un vēlāk atkal līdz 14 cilvēkiem, kā ziņo Ukrinform. Incidents notika ap pulksten 10:00 UTC+3. Incidenta upuri tika nogalināti pēc smagās artilērijas šāviena. Šie civiliedzīvotāji bija neapbruņoti, un daži no viņiem izdzīvoja apšaudē; viņus Čerņihivas policija nogādāja medicīnas iestādēs.
Uzbrukumā gāja bojā 67 gadus vecs ASV pilsonis no Minesotas. Vīrieša ģimene sociālajos tīklos paziņoja, ka viņu un vēl deviņus cilvēkus "nošāvuši Krievijas militārie snaiperi", pirms "vietējā policija uz ielas atrada viņa līķi". Čerņihivas patruļpolicija un ASV Valsts departaments apstiprināja ASV pilsoņa nāvi. Šī persona bija Džeimss Vitnijs Hils, un viņš bija precējies ar Ukrainas pilsoni Irinu, kuras dēļ viņš atteicās pamest Ukrainu, neskatoties uz ASV aicinājumiem tās pilsoņiem to darīt, kad sākās karš. Hils bija angļu valodas skolotājs Čerņihivā un sociālajos tīklos bija pazīstams kā "Džimijs Hils".
Lāču samtbeka
Lāču samtbeka jeb lāču beka (Xerocomus badius jeb Imleria badia, agrāk arī Boletus badius) ir Latvijā bieža vidēji liela beku dzimtas sēne, kuras augļķermeņi ir ēdami. 2014. gadā šo sugu izdalīja īpašā ģintī Imleria, nosaucot to par godu beļģu mikoloģei Luīzei Imlerei, taču pagaidām vairums lietošanā esošo sēņu noteicēju ir izdoti pirms šī gada un Latvijā pašlaik šī sēne vēl tiek saukta par samtbeku.
Dial 'M' for Monkey
Dial 'M' for Monkey ir otrais britu elektroniskās mūzikas mākslinieka Bonobo 2003. gadā izdotais studijas albums.
Lāču samtbeka
Augšanas apstākļi
Mikorizas sēne. Aug parasti pa vienai skujkoku, retāk lapu koku mežos, īpaši skābās, smilšainās augsnēs, reizēm pie stumbru pamatnes vai uz celmiem, arī augsnes atsegumos. Īpaši bieži sastopama retinātos priežu mežos. Labi panes sausumu. Galvenais augšanas periods augusts un septembris, labvēlīgos apstākļos no jūlija līdz novembrim.
Dial 'M' for Monkey
Flutter bija vienīgais singls, kas izdots kopā ar albumu, singls B—pusē ar: Pick Up (Four Tet Mix) un Something (Longer).
Lāču samtbeka
Barības vērtība
Ēdama bez iepriekšējas novārīšanas. Lietojama visos veidos, garšas ziņā reizēm tiek pielīdzināta baravikām.
Līdzīgās sugas
Var tikt sajaukta ar egļu baraviku, kuras mīkstums un atveres nezilē bojājumu vietās.
Dial 'M' for Monkey
Dziesmu saraksts
Visus skaņdarbus sarakstīja un atskaņoja Bonobo.
Albuma diskā ir iekļauts QuickTime video Pick Up, animēta filma ar sestās dziesmas pavadījumu, video producēja Conkerco.
1996. gada Pasaules čempionāts florbolā
1996. gada Pasaules čempionāts florbolā bija pirmais Pasaules čempionāts florbolā. Tas notika Zviedrijā no 1996. gada 11. līdz 18. maijam.
Dalībnieki
Čehija Dānija  Igaunija  Krievija  Latvija  Lietuva  Norvēģija  Singapūra  Somija  Šveice  Ungārija  Vācija  Zviedrija
Birznieki (Susāju pagasts)
Birznieki (arī Birznīki) ir ciems Viļakas novada Susāju pagastā. Izvietojies pagasta austrumos 4,9 km no pagasta un novada centra Viļakas un 251,3 km no Rīgas.
Apdzīvotā vieta izvietojusies nomaļus no valsts autoceļiem, uz austrumiem no Tutinovas purva.
Brāslava
Brāslava var būt:
Andreass Grifiuss
Andreass Grifiuss (de; dzimis kā Anreass Greifs, miris ) bija baroka laika vācu dzejnieks un dramaturgs.
Dzimis Silēzijā, garīdznieka ģimenē. Būdams protestants, Trīsdesmitgadu kara dēļ bija spiests pamest dzimto pilsētu. Mācījās Frauštatē (mūsdienās Vshova). 1634. gadā devās uz Dancigu, kur publicēja pirmos dzejoļus. 1636. gadā atgriezās Frauštatē. 1638. gadā kļuva par Leidenes universitātes studentu, kur studēja jurisprudenci, medicīnu. Pēc studijām ceļoja pa Itāliju un Franciju. 1647. gadā atgriezās dzimtajā Silēzijā. 1649. gadā apprecējās. 1650. gadā kļuva par dzimtās Grosglagovas sindiku. 1664. gadā pēkšņi miris, veicot amata pienākumus.
Viktorijas sala (Krievija)
Viktorijas sala (ru) ir neliela Krievijai piederoša sala Ziemeļu Ledus okeānā. Izvietojusies starp Norvēģijai piederošo Svalbāras arhipelāga Kvitejas salu rietumos un Franča Jozefa Zemi austrumos. Ietilpst Arhangeļskas apgabala administratīvajā teritorijā «Franča Jozefa Zemes un Viktorijas salas salu teritorija», bet vietējās pašvaldības nozīmē pieder Primorskas rajonam. Caur Viktorijas salu tiek vilkta Barenca jūras ziemeļu robeža.
Ģeogrāfija
Sala ir vistālāk rietumos esošais Krievijas valdījums Arktikā. Sala ir ap 10 km gara un līdz 2,5 km plata. Līdz 1990. gadu vidum salas lielāko daļu klāja līdz 150 m augsts ledus kupols, piekrastē nobeidzoties ar stāvu krauju; no ledus brīva bija tikai ap 10 ha liela teritorija salas ziemeļos. Intensīvas ledus kušanas rezultātā ledus sega 2012. gadā bija samazinājusies līdz 56% no salas teritorijas un turpina samazināties.
Salā mīt leduslāči un valzirgi. Salu plānots iekļaut nacionālajā parkā Krievu Arktika.
Vēsture
Līdz 1926. gadam uz salu nepretendēja neviena valsts. Sala atradās ārpus 1920. gadā ar Svalbāras līgumu noteiktajiem Norvēģijas polārajiem valdījumiem. 1926. gada 15. aprīlī savas pretenzijas uz Viktorijas salu izvirzīja PSRS. Norvēģija šīs pretenzijas apstrīdēja un 1929. gadā sarīkoja ekspedīciju uz Viktorijas salu un Franča Jozefa Zemi, bet smago ledus apstākļu dēļ salas nesasniedza. 1929. gada 29. jūlijā Franča Jozefa Zemi sasniedza profesora Oto Šmita ekspedīcija ar ledlauzi Sedov, kas Hukera salā pacēla PSRS karogu.
Norvēģija oficiāli neapstrīdēja Franča Jozefa Zemes aneksiju un koncentrējās uz Viktorijas salu. 1930. gada 8. augustā salu sasniedza ekspedīcija ar kuģi Bratvaag Gunnara Horna vadībā, kas pieteica Norvēģijas tiesības uz salu, uzstādot tur zīmi un atstājot krastā būvmateriālus un darbarīkus. Vēlāk Norvēģija oficiāli nav pieteikusi tiesības uz salu.
1932. gada 29. augustā salu sasniedza padomju pētniecības kuģis Nikolai Knipovich.
No 1959. gada salā sāka darboties polārstacija Ostrovviktorija. No 1985. līdz 1990. gadu sākumam salā darbojās arī pretgaisa aizsardzības spēku radiolokācijas rota. 1994. gada 1. aprīlī stacija tika slēgta un iekonservēta.
Blanka (nozīmju atdalīšana)
Blanka var būt:
Endrū Gārfīlds
Endrū Rasels Gārfīlds (en; dzimis ) ir amerikāņu-angļu aktieris. Viņam ir ASV un Apvienotās Karalistes dubultpilsonība.
Karjeras sākumā filmējies tādās filmās kā "Lauvas jēru pavadā" (Lions for Lambs), "Doktora Parnasa iedomu pasaule" (The Imaginarium of Doctor Parnassus) un Boy A. Par lomu filmā Boy A E. Gārfīlds saņēma BAFTA televīzijas balvu kā labākais aktieris. Taču plašākai publikai kļuva pazīstams pēc Eduardo Saverina attēlošanu filmā "Sociālais tīkls", par ko tika nominēts divām BAFTA kino balvām un vienam Zelta globusa balvai. Viņš tika izvēlēts Zirnekļcilvēka/Pītera Pārkera lomai filmā "Apbrīnojamais Zirnekļcilvēks" un tās turpinājumā.
Grafikas dizains
Grafikas dizains ir vizuālās komunikācijas māksla, kuras uzdevumi ir vizuālu, grafisku problēmu risināšana vai vizuāla stilizēšana, izmantojot mākslinieciskās iespējas, ko sniedz tipografika, dažādas iespiedes vai attēla apstrādes tehnikas, digitālas, mehāniskas vai analogas metodes, ar mērķi radīt grafisku dizaina darbu vai atrisināt grafisku problēmu. Grafikas dizainu pamatā izmanto izdevniecībā, drukātajos un elektroniskajos medijos, reklāmā, grafisko zīmju un vides noformējumu izstrādē, kā arī apģērbu, iepakojuma dizains un citu industriālo priekšmetu apdrukas dizainā.
Sergejs Bižāns
Sergejs Bižāns (dzimis, Zarasos, Lietuvā) ir latviešu žurnālists, blogeris, mūzikas menedžeris, kroģeris un poligrāfijas speciālists. Pēc profesijas — avīžu dizainers. Strādājis dažādos preses izdevumos Latvijā, ziņu aģentūrā LETA. Viens no kafejnīcas "Ļeņingrad" un kultūras nama "Atmoda" dibinātājiem. Bijis menedžeris grupām "Iļģi" un '' The Hobos". 2020. gados darbojas poligrāfijas jomā un strādā uzņēmumā Printful par izpētes un attīstības vadītāju.
Lamelo Bols
Lamelo Lafrenss Bols (en; dzimis ) ir amerikāņu basketbolists, kurš spēlē saspēles vadītāja pozīcijā. Pašlaik (2021) pārstāv Nacionālās basketbola asociācijas komandu Šarlotas "Hornets".
Viņa vecākais brālis Lonzo Bols arī ir basketbolists, pārstāv NBA komandu Ņūorleānas "Pelicans".
Karjera
Vidusskolu basketbolā spēlēja Chino Hills vidusskolas Kalifornijā un SPIRE institūta Ohaio komandās. Savā pirmajā sezonā Chino Hills L. Bols ieguva valsts čempiona titulu un tika atzīts par vienu no labākajiem jaunajiem spēlētājiem valstī. 2017. gadā L. Bols parakstīja līgumu ar Lietuvas pieaugušo basketbola komandu Prienai. 2018. gada vasarā viņš pievienojās Losandželosas "Ballers" Junioru basketbola asociācijā (alternatīva jaunajiem basketbolistiem NCAA čempionātam), bet 2019.— 2020. gada sezonu aizvadīja Austrālijas Nacionālās basketbola līgas komandā Illawarra Hawks, kļūdams par sezonas labāko debitantu līgā.
L. Bols bija pieteicies dalībai 2020. gada NBA draftā un tika uzskatīts par vienu no pretendentiem uz augstu vietu. Drafta pirmajā kārtā viņu ar kopējo trešo numuru izvēlējās Šarlotas "Hornets", un noslēdza līgumu ar spēlētāju. 2021. gada 9. janvārī 19 gadu un 140 dienu vecumā L. Bols kļuva par jaunāko spēlētāju NBA vēsturē, kas izpildījis tripple-double (22 punkti, 12 atlēkušās bumbas un 11 rezultatīvas piespēles), apsteidzot Markelles Fulca rekordu (komanda ar 113–105 uzvarēja Atlantas "Hawks"). 5. februārī viņš uzstādīja karjeras rezultativitātes rekordu, gūstot 34 punktus zaudējumā (121–138) Jūtas "Jazz" un kļūdams par jaunāko spēlētāju "Hornets" vēsturē, kas iemetis vairāk nekā 30 punktus spēlē.
Nameiša karagājiens uz Rīgu (1280)
Nameja karagājiens uz Rīgu notika 1280. gada vēlā rudenī pēc Kuldīgas komtura vadītajiem uzbrukumiem Dobeles pilskalnam. Pēc Livonijas ordeņa sakāves Aizkraukles kaujā zemgaļu ķēniņš Nameisis uzskatīja, ka krustnešiem nav pietiekami daudz karotāju Rīgas aizsardzībai. Tomēr Livonijas landmaršalam Gerhardam īsā laikā izdevās mobilizēt Cēsu zemessargus un viņi izveidoja aizsardzības pozīcijas tagadējā Pārdaugavā. Namejs sadalīja savu karaspēku divās daļās, no kuriem viena daļa atkāpās pa Zemgales ceļu gar Lielupi, bet otra daļa Nameja vadībā uzbruka ordeņa maršalam, kas bija meties vajāt bēgošos zemgaļu jātniekus. Kaujā pie Lielupes maršals tika sagūstīts un aizvests uz Tērveti, bet tālāk nosūtīts pie Lietuvas dižkunigaiša Traideņa un nogalināts publiskā divkaujā.
Atskaņu hronikas vēstījums
Pēc Kuldīgas komturam padotā kursu karaspēka sirojumiem uz Dobeli zemgaļu ķēniņš Namejs ar labi apbruņotiem karavīriem devās atriebes karagājienā lejup gar Daugavas kreiso krastu. Par to uzzināja ordeņa bruņinieki Mītavas pilī un nosūtīja ziņnešus uz Rīgu pie Livonijas ordeņa maršala Gerharda no Kacenellenbogenes, kas sasauca krustnešu karaspēku, kam pievienojās simts letgaļu zemessargi no Cēsīm ar savu sarkanbaltsarkano karogu. Zemes maršals lika savam karaspēkam ieņemt aizsardzības pozīcijas kādā aukstā un kailā vietā pie nelielas apdzīvotas vietas (hof) un pretī uzbrucējiem izsūtīja izlūkus. Namejs sagūstīja vienu no izlūkiem un nopratināja. No rīta zemgaļu karaspēks Nameja vadībā devās uz Rīgas pusi, bet nonākuši līdz ordeņa karaspēka pozīcijām, viņš ieraudzīja sarkanbaltsarkano karogu un no gūstekņa uzzināja, ka ordeņa maršals mobilizējis letu un igauņu karapulku. Zemgaļi nolēma atkāpties un sadalījās divos karapulkos. Nameja vadītais karapulks devās atpakaļ pa zemes ceļu, bet otrs karapulks devās otrā virzienā uz Lielupi. Krustneši sakārtojās un maršala vadībā ar karogu sekoja pa Lielupes ceļu aizgājušajiem zemgaļu karavīriem. Rīgas priekšā kāds no Vestfālenes ieradies fogts sacīja: “Pirms pienāks stunda devītā, pie troņa debess augstībā es dieva mātei tuvošos un viņa mani aplaimos.” Ap pusdienas laiku viņi tos panāca un piespieda zemgaļu jātniekiem glābties uz plānā ledus, kur apmēram 30 zirgu ielūza. Zemgaļi pameta zirgus ūdenī un krustneši metās tos iegūt. Maršalam ar deviņiem ordeņa brāļiem atšķīrās no pārējiem un viņiem negaidot uzbruka ap 30 zemgaļu karavīri Nameja vadībā, kas nogalināja četrus un saņēma gūstā divus jātniekus, no kuriem viens bija pats maršals. Kad Rīgas aizstāvju karapulks ar karogu sasniedza Lielupes krastu, gūstekņi jau bija aizvesti uz Tērveti. Namejs tos tālāk nosūtīja pie lietuviešu ķēniņa dižkunigaiša ("augstā kunga") Traideņa, kur viņi bija spiesti publiski cīnīties divkaujā un tika nogalināti.
Teodots Ozoliņš
Teodots Visvaldis Ozoliņš (1899‑1981) bija latviešu diplomāts, Latvijas Republikas Ārlietu ministrijas darbinieks. Latvijas diplomātiskais pārstāvis Apvienotajā Karalistē pilnvarotā lietveža (chargé d'affaires) pakāpē (1936—1981).
Eimunda sāga
Eimunda sāga ir viena no īslandiešu sāgām, kas saglabājusies 14. gadsimta beigās (1387-1394) pārrakstītajā "Grāmatā no Plakanās salas". Sāga satur teiksmu par vikingu piedzīvojumiem Gardarīkē (Kijevas Krievzemē). 19. gadsimtā sāga vairākas reizes tulkota un izdota Krievijas impērijā, kur tā izpelnījās lielu interesi kā Senās Krievzemes vēstures alternatīvs tēlojums no skandināvu vikingu viedokļa.
Teodots Ozoliņš
Dzīvesgājums
Dzimis 1899. gada 20. novembrī Mangaļu pagasta skolā pie Ķīšezera, kur viņa tēvs bija skolas pārzinis. Mācījās Mangaļu pagasta skolā (1908–1913), pēc tam R. Gēgera komercskolā Rīgā (1916–1918).
1073. gads
1073. gads bija gads, kas pēc Jūlija kalendāra sākās otrdienā.
Teodots Ozoliņš
Dzīvesgājums
Latvijas brīvības cīņu laikā Ozoliņš no 1919. līdz 1921. gadam bija Latvijas sūtniecības, pēc tam ģenerālkonsulāta darbinieks Kopenhāgenā. No 1921. līdz 1922. gadam Ozoliņš bija LR Ārlietu ministrijas Kurjēru nodaļas darbinieks. 1922. gadā viņu iecēla par 2. sekretāru Latvijas ģenerālkonsulātā Londonā, tad par Latvijas ģenerālkonsulāta, vēlāk Latvijas sūtniecības Dānijā sekretāru (1924-1928), līdztekus viņš 1924. gadā nokārtoja eksāmenu Valsts vidusskolā pieaugušajiem Rīgā un studēja tieslietas Kopenhāgenas Universitātē (1924–1928).
Eimunda sāga
Senlatvijas vēstures vikingu perioda izpratnei ir svarīga sāgas nobeigumā pieminētā ap 1041. gadu noslēgtā vienošanās par to, ka ķēniņš Eimunds saņem valdīšanā Polocku vai tās kaimiņos esošo zemi, ko krievu vēsturnieki identificē kā Daugavas līvu zemi (Livoniju) (Сенковский, 1834) vai Jersikas ķēniņvalsti (Сапунов, 1916).
Uzskata, ka šīs vikingu sāgas vecāko variantu latīņu valodā ir pierakstījis Īslandes benediktīniešu mūks Odrs Snorasons (Oddr Snorrason), kas dzīvoja 1133. gadā dibinātā Tingeiraras klosterī (Þingeyrarklaustur). Šī sāga līdz mūsdienām saglabājusies kā daļa no īslandiešu valodā tulkotās Ingvara sāgas (Yngvars saga víðförla) par apmēram 1036.–1042. gadā notikušo Ingvara Tālbraucēja (zviedru: Ingvar Vittfarne) ekspedīciju lejup pa Volgas upi uz Kaspijas jūras zemēm un Persiju (Serkland).
Teodots Ozoliņš
Dzīvesgājums
1929. gadā T. V. Ozoliņš kļuva par Latvijas sūtniecības PSRS Konsulārās nodaļas sekretāru, bet 1930. gadā par Latvijas sūtniecības Zviedrijā 1. sekretāru. 1936. gadā viņu iecēla par LR Ārlietu ministrijas Konsulārās, vēlāk Saimnieciskās nodaļas vadītāju un 1939. gadā par Juridiskā departamenta direktora vietas izpildītāju.
Maģiskais Maiks XXL
"Maģiskais Maiks XXL" (en) ir 2015. gada ASV komēdija, kuras režisors un viens no producentiem ir Gregorijs Džeikobss. Galvenās lomas atveido Čenings Teitums, Mets Boumers, Kevins Nešs, Džo Manganielo, Ādams Rodrigezs, Gabriels Iglesiass, Embera Hērda, Donalds Glovers, Endija Makdauela, Elizabete Benksa un Džada Pinketa Smita. Filmas pirmizrāde notika Losandželosā. Filma ir turpinājums 2012. gada filmai "Maģiskais Maiks".
Eimunda sāga
Tāpat daži sāgā minētie notikumi ir līdzīgi dāņu mūka Sakso 12. gs. beigās sacerētajā hronikā Gesta Danorum aprakstīto dāņu vikingu ķēniņu Hadinga un Frodi karagājieniem uz Polocku pret ķēniņu Vespasiju un pret Hellesponta jeb Austrumu lielvalsts (Orientis imperium) ķēniņu Anduanu (Andwanus), ar kuru Frodi noslēdza savienību un apņēma viņa meitu par sievu.
Teodots Ozoliņš
Dzīvesgājums
1939. gada aprīlī T. V. Ozoliņš kļuva par padomnieku Latvijas sūtniecībā Apvienotajā Karalistē, bet 1963. gadā par Latvijas diplomātisko pārstāvi Apvienotajā Karalistē pilnvarotā lietveža (chargé d'affaires) pakāpē. Viņa darbības laikā 1971. gadā sūtniecība pārcēlās uz ēku 6 Holland Park Road Kenzingtonā. Līdztekus viņš bija arī LNPL un DVF goda priekšnieks. T.V. Ozoliņš bija rūpīgs administrators un ļoti precīzs saimnieciskās puses vadītājs.
Maģiskais Maiks XXL
Trīs gadus pēc tam, kad Maiks pameta savu striptīzdejotāja dzīvi, viņš un pārējie "Tampas karaļi" dodas uz Mērtlbīču, lai parādītu savu pēdējo šovu.
Laionels Ričijs
1968. gadā sāka karjeru kā grupas Commodores dalībnieks, savukārt 1982. gadā debitējis kā solomākslinieks ar debijas albumu Lionel Richie. Kopumā solo karjeras laikā izdevis desmit studijas albumus, no kuriem lielākos panākumus guva otrais albums Can't Slow Down.
Triju Zvaigžņu ordeņa saņēmēju uzskaitījums (I šķira)
Šajā uzskaitījumā apkopotas personas, kas apbalvotas ar Triju Zvaigžņu ordeņa I šķiru un tiek dēvētas par lielkrusta komandieriem. Triju Zvaigžņu ordenis ir dibināts 1924. gada 24. martā par piemiņu Latvijas Republikas tapšanai. Līdz 1940. gadam ar I šķiras ordeni tika apbalvotas 285 personas, savukārt no 1995. līdz 2015. gadam ar ordeni tika apbalvotas 87 personas. Ordeņa devīze ir: Per aspera ad astra, kas tulkojumā no latīņu valodas nozīmē: "Caur ērkšķiem uz zvaigznēm". Pēc Latvijas Republikas neatkarības atjaunošanas ar 1994. gada 25. oktobra likumu "Par Triju Zvaigžņu ordeni" ordenis tiek atjaunots. Atjaunotais ordenis pirmo reizi piešķirts 1994. gadā. Ar ordeņa I šķiru apbalvotajam kā īpašu pagodinājumu var piešķirt ordeņa ķēdi. I šķiras ordenis — liela zvaigzne ir piecstūru zvaigzne sudrabā. Attālums no zvaigznes viduspunkta līdz stūrim — 44 mm. Zvaigznes viduspunktā zilas emaljas medaljons zeltītā aplokojumā. Medaljona vidū trīs zvaigznes. Aplokojumā uzraksts «Par Tēviju».
Laureātu uzskaitījums (pēc 1995)
Laureāti tabulā sakārtoti alfabētiskā secībā pēc uzvārda.
Eimunda sāga
Saturs
Sāgas sākumā stāstīts par to, kā Inglingu dinastijas cīņās Norvēģijas valdnieka Olafa II padzītais ķēniņš Eimunds Hringsons (konungr Eymundr Hringsson) kopā ar savu radinieku jarlu Ragnāru Agnarsonu (jarl Ragnarr Agnarsson) un 600 vīru karadraudzi ierodas pie Holmgārdas (Novgorodas) ķēniņa Jarizleifa (Jaroslava), kurš pēc sava tēva ķēniņa Valdemāra (Vladimira) (konungr Valdimar) nāves vēlas uzbrukt ķēniņam Burizlafam (konung Búrizlaf) un iegūt varu Kenugārdā (Kijevā) (Kænugarðr). Eimunds un Ragnārs noslēdz savienību ar Jarizleifu un viņa sievu Ingegerdu (Ingigerðr), kas "apņemas viņiem atmaksāt zeltā un sudrabā" (Nú bjóðumst vér til at gerast varnarmenn ríkis þessa ok ganga hér á mála ok taka af yðr gull ok silfr ok góð klæði…).
Tālāk vēstīts par Kenugārdas aplenkšanu un to, kā Jarizleifs sūta Eimundu nogalināt savu brāli Burisleifu. Eimunds atsakās un dodas pie Palteskjas (Polockas) ķēniņa Vartilafa (Bračislava) (konungr Vartilafr), kuram ķēniņš Jarizleifs izvirza teritoriālas pretenzijas. Ingegerda un viņas radinieks zviedru jarls Ragnvalds Olafsons (jarl Rögnvaldr Úlfsson) mēģina nogalināt Eimundu. Pēc Ingegerdas sagūstīšanas Jarizleifs piekrīt noslēgt izlīgumu ar Vartilafu, pēc kura Jarizleifs turpina būt Gardarīkes ķēniņš Holmgārdā, bet Vartilafs iegūst Kijevu. Par Polockas valdnieku kļūst ķēniņš Eimunds, bet jarls Ragnvalds Olafsons par Aldeigjuborgas valdnieku. Kad pēc trīs gadiem Vartilafs nomirst, viņa valdījumus pārņem ķēniņš Jarizleifs.
Teodots Ozoliņš
Dzīvesgājums
Miris 1981. gada 29. septembrī.
Fabjans Ruiss
Fabjans Ruiss (es, dzimis ) ir spāņu futbolists, spēlē pussarga pozīcijā. Pašlaik (2022) Ruiss pārstāv Francijas 1. līgas komandu Paris Saint-Germain un Spānijas futbola izlasi.
Ārējās saites
Savu karjeru Ruiss sāka La Liga komandā Real Betis. 2017.—2018. gada La Liga sezonā Ruiss kļuva par stabilu pamatsastāva spēlētāju un noslēdza jaunu līgumu ar 30 miljonu eiro izpirkuma maksu. 2018. gadā Ruiss pievienojās SSC Napoli.
Spānijas futbola izlases sastāvā Ruiss debitēja spēlē pret Fēru Salām.
Sasniegumi
Real Betis
Napoli
Ģibuļi (Vecpiebalgas pagasts)
Ģibuļi ir apdzīvota vieta Cēsu novada Vecpiebalgas pagastā. Atrodas pagasta rietumu daļā 7,5 km no pagasta centra Vecpiebalgas un 118,7 km no Rīgas.
Fabjans Ruiss
Sasniegumi
Spānija
Ģibuļi (Vecpiebalgas pagasts)
Apdzīvotā vieta atrodas netālu no autoceļa P3 (Garkalne—Alauksts), Zobola ezera dienvidaustrumu krastā.
Slucka (pilsēta)
Slucka ir pilsēta Baltkrievijā, Minskas apgabala Sluckas rajona centrs pie Slučas upes.
Vēsture
Slucka tika pievienota Krievijai pēc Polijas Otrās dalīšanas 1793. gadā. No 1920. gada tā bija Baltkrievijas PSR sastāvā. No 1920. gada 27. novembra līdz 28. decembrim ap pilsētu notika neveiksmīgā Sluckas sacelšanās, kurā baltkrievu nacionālisti centās gāzt boļševiku režīmu. Otrā pasaules kara laikā no 1941. gada jūnija līdz 1944. gada jūlijam pilsēta atradās vācu okupācijā. Gandrīz visi pilsētas ebreji tika iznīcināti holokaustā. 1967. gada 12. oktobrī pilsētā izcēlās masu nemieri ar cilvēku upuriem. No 1991. gada Slucka ir neatkarīgās Baltkrievijas sastāvā.
Ekonomika
Sluckā atrodas cukurfabrika.
Bristola sala
Salu 1775. gadā atklāja britu jūrasbraucēja Džeimsa Kuka ekspedīcija un nosauca par godu britu flotes virsniekam, vēlākajam admirālim un politiķim Augustam Hērvijam, 3. grāfam Bristolam (Augustus Hervey, 3rd Earl of Bristol). Krastā pirmais izkāpa norvēģu polārpētnieks Karls Antons Larsens 1908. gadā.
Ase
Ase bija Gaujas līvu vecākais un viens no Satezeles aizstāvju vadoņiem  Satezeles kaujas laikā 1212. gadā. Iespējams, ka viņš bija Satezeles vai Salaspils līvu vecākais pēc Ako nogalināšanas 1206. gada kaujā pie Salaspils. Ase tika nosūtīts uz pārrunām pie vāciešiem, kļuva par ķīlnieku un tika piesiets pie moku rīkiem.
Vārda cilme
Ar šā vecākā un viņa pēcnācēju vārdu, iespējams, varētu būt saistīts ciemats Asigale, kas minēts jau 1258. gadā, bet muiža (loco, qui dicitur Asegalle) pastāvējusi 13. gadsimta beigās kā viens no Rīgas domkapitula īpašumiem. Viens no Azgaļiem, Jēkabs, 15. gadsimta vidū bija Krimuldas fogts, novada pārvaldnieks un tiesnesis.
Azgaļiem bija valdījumi arī Lēdurgas draudzes Tamsāres ciemā (1428). Azgaļi ieņēma nozīmīgu sociālu statusu arhibīskapijā un iesaistījās arhibīskapa un ordeņa cīņas 1394. un 1397. gadā. Brāļi Johans un Detlevs 1360. gadā mantoja līvu izcelsmes vasaļu Gerharda Alenpoiša un Johana Līvena zemi. Azgaļu vārds pēdējo reizi vēstures avotos parādās 1453. gadā, kad viņi pārdeva Azgaļu, vēlāko Englārtes muižu. Vieta atradās mūsdienu Raganas apkārtnē.
13. gadsimta Latvijas nominālie un faktiskie valdnieki Ases laikā
Atbilstoši viduslaiku politiskajām tradīcijām katrai Senlatvijas zemei bija savs faktiskais valdnieks, kas atradās vasaļattiecībās ar savu feodālo senioru. Pakļaujoties savam senioram, vasalis ieguva savu zemi, vai daļu no tās atpakaļ kā lēni. Salaspils un Satezeles vecākie sākotnēji bija Polockas kņaza Valdemāra vasaļi, bet pēc padošanās Livonijas bīskapam Albertam viņš kļuva par Alberta vasaļiem, pretī saņemot savu pilsnovadu kā lēni. Saskaņā ar Jersikas miera līgumu Polocka 1212. gadā atteicās no pretenzijām uz Līvzemi.
Kraukļupīte (Daugavas pieteka)
Kraukļupīte ir neliela Daugavas labā krasta pieteka Aizkraukles novadā. Tek dienvidu virzienā Zemkopības institūta teritorijā. Sākas pie A6 un V918 ceļu krustojuma. Turpat atrodas vietējas nozīmes arheoloģijas piemineklis — Kraukļu akmens jeb Kraukļakmens.
Brāslava (Susāju pagasts)
Brāslava (arī Brāslova) ir ciems Balvu novada Susāju pagastā. Izvietojies pagasta ziemeļaustrumos 4,9 km no pagasta centra Viļakas, 30,9 km no novada centra Balviem un 251,3 km no Rīgas.
Apdzīvotā vieta izvietojusies uz ziemeļiem no Viļakas, pie autoceļa V455 (Viļaka–Žīguri–Liepna).
Gulbenes pilsētas stadions
Gulbenes pilsētas stadions ir daudzfunkcionāls sporta stadions, kas atrodas Gulbenē. Pašlaik to izmanto galvenokārt futbola spēlēm, kur savas mājas spēles spēlē Latvijas futbola 2. līgas Ziemeļaustrumu reģiona čempionāta klubs FB Gulbene. Stadiona ietilpība 1500 vietas.
Čārlzs Vidors
Čārlzs Vidors (en; dzimis Kāroli Vidors (hu), miris ) bija ungāru kinorežisors.
Atpazīstamību ieguvis mēmā kino laikmeta beigās, strādājot kopā ar Aleksandru Kordu. 1922. gadā emigrējis uz ASV. Tur viņš režisējis tādas filmas kā The Tuttles of Tahiti (1942), The Desperadoes (1943), "Vāka meitene" (Cover Girl, 1944), Together Again (1944), A Song to Remember (1945), Over 21 (1945), "Gilda" (1946), The Loves of Carmen (1948), Rhapsody (1954), "Mīli mani vai pamet" (Love Me or Leave Me, 1955), The Swan (1956), The Joker Is Wild (1957) un A Farewell to Arms (1957).
Igauņi (Vecpiebalgas pagasts)
Igauņi ir apdzīvota vieta Cēsu novada Vecpiebalgas pagastā. Atrodas pagasta austrumu daļā 4,5 km no pagasta centra Vecpiebalgas un 132,7 km no Rīgas.
Apdzīvotā vieta atrodas netālu no autoceļu P33 (Ērgļi—Jaunpiebalga—Saliņkrogs) un V342 (Kūlas–Meirāni–Smetes) krustojuma.
Salupe
Salupe, arī Salupīte vai vietējā izrunā Salups ir upe Latvijā, Lukstupes labā krasta pieteka.
Zolitūdes traģēdijas parlamentārās izmeklēšanas komisija
Zolitūdes traģēdijas parlamentārās izmeklēšanas komisija bija Latvijas Republikas 12. Saeimas, Satversmes 26. panta kārtībā izveidota parlamentārās izmeklēšanas komisija, kura savu darbību izbeidza 2015. gada 13. novembrī.
Salupe
Salupe atrodas Krustpils pagasta teritorijā, tā sākas Skudraines tuvumā starp Jelgavas—Krustpils un Krustpils—Rīgas dzelzceļu līnijām. Tek gar Draudavām, Dūķerniekiem, Kaktusalu, Ganukrogu. Pie Salupes viensētas šķērso Rīgas—Daugavpils šoseju un ietek Lukstupē. Upes kopējais garums ir 5,45 km.
Zolitūdes traģēdijas parlamentārās izmeklēšanas komisija
Komisijas izveidošana
Rīgā, Zolitūdes mikrorajonā, Priedaines ielā 20, 2013. gada 21. novembrī notika lielveikala “Maxima xx” jumta iebrukums, kura rezultātā bojā gāja 54 cilvēki, bet traumas guva 59 cilvēki. Nekavējoties tika veikti glābšanas darbi, kas Latvijas vēsturē iegājuši kā paši apjomīgākie. Tajos jau pirmajās 14 stundās tika iesaistīti vairāk nekā 192 ugunsdzēsēji, 17 Neatliekamās medicīniskās palīdzības dienesta brigādes, 215 policijas amatpersonas, 46 Rīgas pašvaldības policijas darbinieki, 110 Nacionālo bruņoto spēku karavīri un zemessargi. Glābšanas darbi kopumā ilga četras dienas (94 stundas).
Gadu pēc traģēdijas, 2014. gada 11. novembrī, jaunievēlētā 12. Saeima pēc 36 deputātu pieprasījuma izveidoja Zolitūdes traģēdijas parlamentārās izmeklēšanas komisiju. Kā komisijas darbības laiks tika noteikts viens gads. Komisijas sastāvs tika ievēlēts 2014. gada 27. novembrī, un tajā bija šādi deputāti: Ringolds Balodis (No Sirds Latvijai), Ints Dālderis (Vienotība), Artuss Kaimiņš (Latvijas Reģionu apvienība), Kārlis Krēsliņš (Nacionālā apvienība), Regīna Ločmele-Luņova (Saskaņa), Aleksejs Loskutovs (V), Inguna Rībena (NA), Kārlis Seržants (Zaļo un Zemnieku savienība), Inguna Sudraba (NSL), Mārtiņš Šics (LRA), Zenta Tretjaka (S), Juris Vectirāns (ZZS).
Komisijas pirmajā sēdē 2014. gada 27. novembrī par komisijas priekšsēdētāju tika ievēlēts Ringolds Balodis, par priekšsēdētāja biedru Regīna Ločmele–Luņova, bet par sekretāru Ints Dālderis.
Komisijas pilnvaras
Saeimas parlamentāro izmeklēšanas komisiju darbības pamats ir Satversmes 26. pants, kurš nosaka, ka Saeimai jāieceļ noteiktiem gadījumiem parlamentāriskas izmeklēšanas komisijas, ja to pieprasa ne mazāk kā viena trešā daļa Saeimas locekļu. Balsojums par komisijas izveidošanu ir vien formalitāte, jo Saeima nevar noraidīt komisijas izveidi. Komisijas pilnvaras detalizētāk atrunā Parlamentārās izmeklēšanas komisiju likums un Saeimas kārtības rullis.
Saskaņā ar normatīvajiem aktiem izmeklēšanas komisijām ir šādas tiesības: 1) pieprasīt savai darbībai vajadzīgās ziņas un paskaidrojumus no Ministru kabineta locekļiem un viņiem padotajām iestādēm, kā arī no pašvaldībām un citām publiskajām institūcijām; 2) uzaicināt jebkuru personu uz komisijas sēdēm (ja persona neierodas pēc parlamentārās izmeklēšanas komisijas uzaicinājuma, tiesa pēc komisijas ierosinājuma lemj par personas piespiedu atvešanu); 3) uzdot izdarīt revīziju valsts un pašvaldību iestādēs un citās institūcijās; 4) iesniegt likumprojektu izskatīšanai Saeimā; 5) sagatavot secinājumus un priekšlikumus, kurus valdība un parlaments ņem vērā savā darbībā vai iestrādā normatīvajos aktos.
Komisijas skatītie jautājumi
Komisija savas darbības sākumā nolēma savu darbu sadalīt četros blokos: 1) būvniecības jomu regulējošie normatīvie akti; 2) būvniecības uzraudzības un kontroles funkcijas; 3) ārkārtas krīzes vadība un civilās aizsardzības sistēmas nepilnības; 4) sociālās aizsardzības sistēma.
Teds 2
"Teds 2" (en) ir 2015. gada ASV komēdija, kuras režisors, kā arī viens no producentiem, scenārija autoriem un galveno lomu atveidotājiem ir Sets Makfārlins. Citas lomas atveido Marks Volbergs, Amanda Seifreda, Džovanni Ribisi, Džesika Bārta, Gabriels Iglesiass, Džons Slaterijs un Morgans Frīmens. Filmas pirmizrāde notika Losandželosā. Filma ir turpinājums 2012. gada filmai "Teds".
Zolitūdes traģēdijas parlamentārās izmeklēšanas komisija
Normatīvais regulējums
Saskaņā ar Parlamentārās izmeklēšanas komisiju likuma 13. pantu, izmeklēšanas komisija, pabeidzot savu darbību, sagatavo galaziņojumu, kurā atspoguļo komisijas sastāvu, Saeimas doto uzdevumu, ja tāds ir bijis, komisijas veikto darbu, komisijas konstatētos faktus un to novērtējumu, komisijas secinājumus un priekšlikumus konstatēto trūkumu novēršanai.
Parlamentārās izmeklēšanas komisijas galaziņojumu pieņem ar komisijas locekļu absolūto balsu vairākumu. Galaziņojumu paraksta komisijas priekšsēdētājs un sekretārs. Likuma 16. panta pirmā daļa nosaka, ka izmeklēšanas komisijas galaziņojums nav saistošs. Tomēr panta otrā daļa institūcijām uzliek par pienākumu izvērtēt sev adresētos priekšlikumus. Ja priekšlikums ir lietderīgs, tad saskaņā ar labas pārvaldības principu valsts un pašvaldību iestādēm priekšlikums ir jāievieš.
Pēc galaziņojuma apstiprināšanas komisijā tas tiek izskatīts Saeimas sēdē, par to netiek balsots, bet par to var debatēt. Galaziņojums tiek publicēts oficiālajā izdevumā “Latvijas Vēstnesis” ne vēlāk kā septiņu dienu laikā pēc tā izskatīšanas Saeimas sēdē. Komisijas pilnvaras izbeidzas 8 dienā pēc galaziņojuma izskatīšanas Saeimā. Komisijai pēc galaziņojuma publicēšanas oficiālajā izdevumā “Latvijas Vēstnesis” ir pienākums rakstiski informēt par galaziņojuma priekšlikumu ieviešanu atbildīgas institūcijas, kurām jāvērtē komisijas priekšlikumi.
Komisijas galaziņojuma pieņemšana
Galaziņojumu pēc tā apstiprināšanas atteicās parakstīt komisijas sekretārs I. Dālderis, jo viņš neatbalstīja komisijas lēmumu galaziņojumā nosaukt par traģēdiju morāli un politiski atbildīgās amatpersonas. I. Dāldera ieskatā, viņš ar savu parakstu paustu piekrišanu galaziņojuma saturam. Komisija 29. oktobrī Inta Dāldera vietā par komisijas sekretāru ievēlēja Kārli Krēsliņu, kurš parakstīja galaziņojumu. Saeimas Mandātu, ētikas un iesniegumu komisija Inta Dāldera rīcībā saskatīja Saeimas deputātu ētikas kodeksa 5. punkta pārkāpumu, jo, kā atzina Saeimas Juridiskais birojs, I. Dālderim kā komisijas sekretāram bija jāparaksta komisijas pieņemtais galaziņojums.
Komisijas galaziņojuma saturs
Komisijas galaziņojums sastāv no četrām daļām, kopsavilkuma, izmantoto avotu saraksta, saīsinājumu saraksta, kā arī no komisijas locekļu Inta Dāldera un Zentas Tretjakas atsevišķajām domām. Galaziņojums oficiālajā izdevumā "Latvijas Vēstnesis" ir publicēts latviešu un angļu valodā.
Galaziņojuma ievadā detalizēti aprakstīta komisijas darbība, kā arī sniegts vērtējums Valsts policijas īstenotajai Zolitūdes traģēdijas krimināllietas izmeklēšanai un vērtēta Rīgas pilsētas pašvaldības atbildība traģēdijā. Par Valsts policijas veikto izmeklēšanu komisija secina, ka Valsts policijai nav pamata pārmest gausu izmeklēšanu, bet par izmeklēšanas kvalitāti varēs spriest pēc tiesas procesa beigām. Par Rīgas pilsētas pašvaldības izveidoto būvniecības uzraudzības sistēmu tiek secināts, ka tā bija neefektīva un nevajadzīgi sadrumstalota, kas varēja novest pie traģēdijas.
Galaziņojuma daļās “Valsts un pašvaldību dienestu gatavība rīcībai ārkārtējās situācijās” un “Traģēdijas seku novēršana” komisija sniedza atzinīgu novērtējumu glābšanas dienestu, Rīgas pašvaldības un nevalstisko organizāciju darbam traģēdijas seku novēršanā. Komisijas galaziņojumā kā morāli un politiski atbildīgas par Zolitūdes traģēdiju tika nosauktas septiņas bijušās un esošās amatpersonas: bijušais ministru prezidents Valdis Dombrovskis, bijušie Ekonomikas ministri Artis Kampars un Daniels Pavļuts, bijušie Ekonomikas ministrijas valsts sekretāri Anrijs Matīss un Juris Pūce, Rīgas domes priekšsēdētājs Nils Ušakovs un Rīgas pilsētas būvvaldes vadītājs Inguss Vircavs.
Galaziņojuma izvērtējums
Komisijas galaziņojumā ietvertie priekšlikumi tika adresēti Saeimas Prezidijam, Ministru kabinetam un piecām Saeimas pastāvīgajām komisijām. Saskaņā ar izmeklēšanas komisijas mājaslapā pieejamo informāciju, Saeimas Prezidijs pēc komisijas aicinājuma ir uzsācis darbu pie Saeimas analītiskā dienesta izveides. Saeimas Aizsardzības, iekšlietu un korupcijas novēršanas Korupcijas novēršanas apakškomisija noraidīja izmeklēšanas komisijas priekšlikumu par nepieciešamību izstrādāt lobēšanas likumu.
Ar toreizējās Ministru prezidentes Laimdotas Straujumas 2015. gada 19. novembra rezolūciju ministrijām tika uzdots izvērtēt komisijas galaziņojumā ietvertos priekšlikumus. Šī uzdevuma izpildei Ekonomikas ministrija apkopoja atbildīgo ministriju un institūciju sniegtos viedokļus par galaziņojumā minēto problēmjautājumu iespējamiem risinājumiem un ministriju turpmāko rīcību identificēto problēmu risināšanā. 26.01.2016. Ministru kabineta sēdē tika izskatīts Ekonomikas ministrijas sagatavotais informatīvais ziņojums par galaziņojumā ministrijām noteikto uzdevumu izvērtējumu. Uz šī ziņojuma pamata sešām ministrijām ir uzdoti konkrēti uzdevumi un noteikti termiņi to izpildei.
Latvijas Būvniecības padome 2015. gada 7. decembra sēdē izskatīja jautājumu par Zolitūdes traģēdijas parlamentārās izmeklēšanas komisijas galaziņojumu. Ar 19 balsīm "par" un vienam padomes loceklim atturoties tika pieņemts lēmums atbalstīt komisijas galaziņojumu un par to informēt Ministru kabinetu.
Saskaņā ar Parlamentārās izmeklēšanas komisiju likuma 15. pantu komisijas pilnvaras izbeidzās 2015. gada 13. novembrī.
Twitter konvojs
Twitter konvojs ir biedrības "Agendum" iniciatīva materiālas palīdzības, galvenokārt automašīnu, nosūtīšanai uz Ukrainu pēc Krievijas 2022. gada iebrukuma tajā. To aizsāka Reinis Pozņaks ar domubiedriem.
2023. gada augusta sākumā uz Ukrainu devās 100. automašīnu konvojs.
Atzinības
2022. gada 27. oktobrī Reinim Pozņakam tika piešķirts V šķiras Triju Zvaigžņu ordenis. 2022. gada 28. decembrī R. Pozņaks tika nosaukts par Eiropas Gada cilvēku Latvijā.
Paulis Zolts
Paulis Zolts (1880—1919) bija Latvijas armijas virsnieks, brīvības cīņu dalībnieks un Lāčplēša Kara ordeņa kavalieris. Kritis varoņa nāvē pie Kauguriem.
Biogrāfija
Paulis Zolts dzimis 1880. gada 10. augustā Sēļu pagastā "Vecstārastos". Mācījies vietējā draudzes skolā un skolotāju seminārā. Vēlāk izglītību turpinājis mērnieku—taksatoru skolā Gorkos. Bijis mērniecības darbu revidents Harkivas guberņā.
Melnā piektdiena (iepirkšanās)
Melnā piektdiena ir neoficiāls apzīmējums ASV nākamajai piektdienai pēc Pateicības dienas (kas tiek atzīmeta novembra ceturtajā ceturtdienā). Kopš 1952. gada tā tiek uzskatīta par Ziemassvētku iepirkšanās sezonas sākumu ASV, lai arī apzīmējums "Melnā piektdiena" ieviesies vēlāk.
Paulis Zolts
Biogrāfija
Krievijas Impērijas karaspēkā iesaukts 1914. gadā. Ieskaitīts 79. artilērijas brigādē un visu Pirmā pasaules kara laiku pavadījis Kaukāza frontē. Vairākkārt apbalvots. Pēc kara beigām atgriezies Latvijā.
Hermanis Šells
Dzīvesgājums
Dzimis 1850. gada 28. februārī Breisgavas Freiburgā. Mācījās Freiburgas Lielhercoga licejā, studēja filozofiju Freiburgas Universitātē, tad Vircburgas Universitātē, iesniedza filozofijas doktora disertāciju "Dvēseles dzīves vienotība, atvasināta no Aristoteļa filozofijas principiem" (Die Einheit des Seelenlebens aus den Principien der Aristotelischen Philosophie entwickelt, 1872). 1873. gadā viņu iesvētīja katoļu priesteru kārtā, 1879. gadā Šells turpināja teoloģijas studijas Romā, 1883. gadā Tībingenes Universitātē aizstāvēja teoloģijas doktora disertāciju "Trīsvienīgā Dieva darbība" (Das Wirken des dreieinigen Gottes). 1884. gadā ievēlēts par Vircburgas Universitātes apoloģētikas, mākslas vēstures un arheoloģijas profesoru. 1896.-1897. gadā bija Vircburgas Universitātes rektors.
Miris 1906. gada 31. maijā Vircburgā. Vatikāna Otrais Koncils (Vaticanum II, 1962-1965) lielā mērā atzina viņa tēzes par pareizām.
Paulis Zolts
Biogrāfija
1919. gada janvārī brīvprātīgi iestājies Latvijas armijā. Bijis vada, vēlāk rotas komandieris Atsevišķajā studentu bataljonā kapteiņa dienesta pakāpē. Piedalījies pirmajās Kalpaka bataljona kaujās Kurzemē.
1919. gada 18. maijā Kaugurciemā Latvijas armijas vienības zem 2 lielinieku pulku spiediena bija spiestas atkāpties. Zolta rotai bija piegādāta nepareiza munīcija, un arī kāpu smiltīs daudzi rotas ieroči bija kļuvuši nelietojami. Tomēr, ņemot vērā kritisko frontes stāvokli, Zolts veda savu rotu pretuzbrukumā, durkļu cīņā atguva ierakumus un piespieda pretinieku bēgt. Pats kapteinis Zolts šajā kaujā krita. Pēc nāves apbalvots ar Lāčplēša Kara ordeni. Apbedīts Mazsalacas kapos.
Kauguros P. Zolta vārdā nosaukta iela Jūrmalā, Kaugurciemā, un viņa rotas kauju piemiņai ir atklāts piemineklis.
Amīns Hārīts
Amīns Hārīts (ber, ar, dzimis ) ir Marokas futbolists, spēlē pussarga pozīcijā, Marokas futbola izlases dalībnieks. Kopš 2021. gada Hārīts pārstāv Ligue 1 komandu Marseille, kas viņu īrēja no Schalke 04 līdz 2023. gadam, no 2023. gada Hārītam ir pilnvērtīgs līgums ar Marseļas komandu.
Dzimis un uzaudzis Francijā, kur arī sācis profesionāli spēlēt futbolu. 2016. gadā debitējis Ligue 1 kluba Nantes rindās. 2017. gadā Hārīts noslēdza četru gadu līgumu ar Vācijas Bundeslīgas komandu Schalke 04. 2021. gada septembrī Schalke 04 Hārītu izīrēja uz Ligue 1 komandu Marseille.
Pirms debijas Marokas futbola izlasē, pārstāvējis dažādu vecumu Francijas jauniešu izlases. Piedalījies 2018. gada FIFA Pasaules kausā.
2021. gada Valkas novada domes vēlēšanas
'''2021. gada Valkas novada domes vēlēšanas''' notika 2021. gada Latvijas pašvaldību vēlēšanās. Vēlēšanās Valkas novada domē tika ievēlēti 15 deputāti. Vēlēšanās piedalijās 3 kandidātu saraksti, kas kopā sastāvēja no 46 kandidātiem.
Vēlēšanu norise
Valkas novadā atradās 7 vēlēšanu iecirkņi. Valkas pilsētā varēja nobalsot Pilsētas kultūras namā un Mūzikas skolā, Ērģemes pagastā varēja nobalsot Ērģemes pamatskolā, Kārķu pagastā varēja nobalsot Kārķu tautas namā, Valkas pagastā varēja nobalsot Lugažu muiža, Vijciema pagastā varēja nobalsot Vijciema tautas namā, bet Zvārtavas pagastā varēja nobalsot Zvārtavas pagasta pārvaldē, kas bija vienīgā vieta novadā, kur nebija iespējams piekļūt cilvēkiem ar kustību traucējumiem.
Oficiālajā vēlēšanu dienā, sestdienā,, iecirkņi bija atvērti no pulksten 7ː00 līdz 20ː00 (LAT) , bet ikkatrā iecirknī vēlētājs varēja arī balsot iepriekš — gan pirmdienā, , no pulksten 16ː00 līdz 20ː00 (LAT) , gan ceturtdienā, , no pulksten 9ː00 līdz 16.00 (LAT) , gan arī piektdienā, , no pulksten 13ː00 līdz 20ː00 (LAT).
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.
Tiesības piedalīties Valkas novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Valkas novada administratīvajā teritorijā 90 dienas pirms vēlēšanu dienas, vai kuriem Valkas administratīvajā teritorijā piederēja nekustamais īpašums. Lai apliecinātu vēlētāja bija identitāti jānorāda derīga ES pilsoņa pase vai personas apliecība (eID karte).
Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts tika publicēts pēc vēlēšanu rezultātu apstiprināšanas.
Filtronic
Filtronic plc ir Apvienotās Karalistes uzņēmums, kas nodarbojas ar sakaru iekārtu izstrādi, ražošanu un pārdošanu. Dibināts 1977. gadā.
Uzņēmums piedāvā radiofrekvences, mikroviļņu un milimetru viļņu komponentes un apakšsistēmas. Produkciju izmanto bezvadu sakaru ierīcēs, punkts uz punktu sakaru iekārtās, kā arī militārajā un drošības sektorā. Filtronic klienti ir iekārtu ražotāji un mobilo sakaru tīklu operatori.
Filtronic akcijas tiek kotētas Londonas fondu biržā. Lielākie akciju turētāji 2012. gada novembrī bija: Aberforth Partners LLP (16,9 %), Legal & General Investment Management Limited (11,7 %), Henderson Global Investors (9,9 %), Aviva plc (8,3 %), Prudential plc (4,2 %), John David Rhodes (3,9 %).
Vēsture
Filtronic dibināts 1977. gadā, lai pētītu, izstreādātu un ražotu mikroviļņu filtrus un apakšsistēmas. 1980. gadu pirmajā pusē uzņēmumā investīcijas veica Advent Limited un Apax Partners & Co. Ventures Limited.
1992. gadā no Filtronic tika atdalīts uzņēmums Filtronic Comtek plc, kura akcijas 1994. gada oktobrī sāka kotēt Londonas fondu biržā. 1998. gadā iegādāti Filtronic Components Limited un Filtronic Cable Communications Limited. Filtronic Comtek plc pārdēvēts par Filtronic plc. 1998. gadā no Somijas uzņēmuma Nokia nopirkts mobilo telefonu un bāzes staciju komponentu ražotājs LK-Products, Nokia nododot 7,5 % Filtronic kapitāldaļu. Nākamos gadus Filtronic strauji auga un veica uzņēmumu pirkšanas.
2003. gadā bizness reorganizēts trīs galvenajās nodaļās: Wireless Infrastructure, Handset Products un Integrated Products. 2005. gadā Handset Products pārdots. 2005. gadā antenu un mobilo ierīču komponentu ražotājs LK-Products pārdots ASV Technitrol (tagad Pulse Electronics). 2006. gada oktobrī Filtronic atbrīvojās no Wireless Infrastructure nodaļas lielākās daļas. 2007. gada oktobrī pārdots meitas uzņēmuma Sage Laboratories, Inc. militārās elektronikas bizness. 2008. gada martā zaudējumus nesošais meitas uzņēmums Compound Semiconductor pārdots RF Micro Devices Inc. 2008. gada augustā militāro ierīču bizness pārdots Teledyne Technologies.
1924. gada ziemas olimpisko spēļu medaļnieku uzskaitījums
Šajā uzskaitījumā apkopoti 1924. gada ziemas olimpisko spēļu medaļnieki. 1924. gadā notika pirmās ziemas olimpiskās spēles, tās notika Francijas pilsētā Šamonī no 1924. gada 25. janvāra līdz 4. februārim. Pirmajās ziemas olimpiskajās spēlēs piedalījās 258 sportisti no 16 Nacionālajām olimpiskajām komitejām (NOK). Medaļas tika pasniegtas 16 disciplīnās 9 sporta veidos. Spēles organizēja Francijas Olimpiskā komiteja un vēlāk Starptautiskā Olimpiskā komiteja tās atzina par I ziemas olimpiskajām spēlēm. Par pirmo olimpisko čempionu kļuva amerikāņu ātrslidotājs Čārlzs Džūtro, kas uzvarēja 500 m distancē.